Ғәрәп яҙы (ғәр.الربيع العربي) — ғәрәп донъяһында 2011 йыл башында булып үткән ихтилалдар һәм сыуалыштар тулҡыны. Тәүге билдәләре 2010 йылда уҡ күренә. Түңкәрелештәр — Туниста, Мысырҙа һәм Йемендә; граждандар һуғышы — Ливияла (режим ҡолай) һәм Сүриәлә (дауам итә); граждандар ихтилалы — Бахрейнда; күмәк кеше ҡатнашлығындағы болалар — Алжирҙа, Ираҡта, Иорданияла, Мароккола һәм Оманда; ваҡ-төйәк болалар Күвейттә, Ливанда, Мавританияла, Сәғүд Ғәрәбстанында, Суданда, Джибутиҙа һәм Көнбайыш Сахарала була. 2011 йылдың майында Израиль сигендәге бәрелештәрҙе лә Ғәрәп яҙы рухландыра.